b'\n_START_ARTICLE_\nFrauke Petry\n_START_PARAGRAPH_\nFrauke Petry (s. 1. kes\xc3\xa4kuuta 1975 Dresden) on saksalainen poliitikko ja Saksan liittop\xc3\xa4ivien j\xc3\xa4sen sitoutumattomana edustajana ja Saksi-Anhaltin osavaltioparlamentin j\xc3\xa4sen. H\xc3\xa4n toimi Vaihtoehto Saksalle -puolueen puheenjohtajana 2015\xe2\x80\x932017._NEWLINE_Petry opiskeli kemiaa Readingin yliopistossa Englannissa ja v\xc3\xa4itteli my\xc3\xb6hemmin tohtoriksi G\xc3\xb6ttingenin yliopistossa. Ennen politiikkaan siirtymist\xc3\xa4 h\xc3\xa4n ty\xc3\xb6skenteli yritt\xc3\xa4j\xc3\xa4n\xc3\xa4._NEWLINE_Petryn puoliso on Vaihtoehto Saksalle -puolueen paikallispoliitikko Marcus Pretzell. Petryll\xc3\xa4 on viisi lasta, joista nelj\xc3\xa4 aiemmasta avioliitostaan ja nuorin vuonna 2017 syntynyt poika on yhteinen Pretzellin kanssa. Petry odottaa kuudetta lastaan, jonka on m\xc3\xa4\xc3\xa4r\xc3\xa4 synty\xc3\xa4 kes\xc3\xa4ll\xc3\xa4 2019._NEWLINE_Syyskuussa 2017 pidettyjen vaalien j\xc3\xa4lkeen Petry erosi puolueen parlamenttiryhm\xc3\xa4st\xc3\xa4, puheenjohtajan teht\xc3\xa4v\xc3\xa4st\xc3\xa4 ja seuraavana p\xc3\xa4iv\xc3\xa4n\xc3\xa4 koko puolueesta. Taustalla ep\xc3\xa4ill\xc3\xa4\xc3\xa4n olevan erimielisyyksi\xc3\xa4 Petryn ja toisen puheenjohtajan J\xc3\xb6rg Meuthen edustamien linjojen v\xc3\xa4lill\xc3\xa4.'